title: Gran Cisma d'Orient
text: O Gran Scisma d'Orient u Gran Scisma d'Orient y Occident ye o escaicimiento que dividió a la ilesia cristiana que aceptaba la dotrina d'o Concilio de Calcedonia, en o cristianismo catolico romano occidental y o cristianismo ortodoxo de l'este. A ormino a calendata d'a división ye considerata l'anyo 1054, quan o papa León IX y o patriarca Miguel I se excomulgoron l'un a l'atro.
  
  Manimenos o scisma estió lo resultato d'un periodo más amplo d'aleixamiento entre as dos ilesias. A causa principal d'o scisma estió a desputa sobre l'autoridat papal: o papa habeba de tener autoridat sobre os cuatro atros patriarcas, y istos diciban que a supremacía d'o patriarca de Roma yera nomás honoraria, y que a suya churisdicción nomás yera sobre a suya rechión, l'occident. Bi habió atras causas menors que producioron o scisma, principalment chicotz conflictos dotrinals u de practicas tradicionals d'a litúrchia.
  
  Cristianismo